
52                                                  DR 31.7.2018                                                                         

 

 

Saya membaca sepotong ayat Al-Quran daripada Surah Al-Isra’, ayat 26 sampai 27, 
“Dan berikanlah kepada keluargamu dan orang miskin serta orang musafir akan hak masing-
masing dan janganlah engkau membelanjakan hartamu dengan boros yang melampau. 
Sesungguhnya orang-orang yang boros itu adalah saudara-saudara syaitan, sedang syaitan 
itu pula adalah makhluk yang sangat kufur pada Tuhannya”. Jadi ini mengatakan daripada 
Ibni Kathir, mentafsirkan ayat ini dengan menegaskan untuk kita berbakti kepada ibu bapa, 
menjaga hak kaum keluarga dan membantu orang miskin serta sikap boros yang dibenci oleh 
Allah SWT. 

Hari ini adalah hari yang ke-83 Kerajaan Pakatan Harapan mentadbir Malaysia.  
Alhamdulillah atas limpah kurnia serta inayah-Nya negara melalui proses transisi kuasa 
dengan keadaan yang aman. Bermula 10 Mei 2018 hingga hari ini, tekad kami adalah untuk 
memastikan agenda reformasi terus diperjuangkan dan menjadi teras di semua peringkat 
lapisan masyarakat menerusi semua agensi kerajaan, khususnya Kementerian 
Pembangunan Wanita, Keluarga dan Masyarakat.  

Tuan Yang di-Pertua, saya ada 45 soalan daripada 14 orang Ahli-ahli Yang 
Berhormat. Jadi saya akan cuba menjawabnya seperti mana yang Tuan Yang di-Pertua 
mengatakan tepat dan padat. 

Timbalan Yang di-Pertua [Tuan Nga Kor Ming]: Padat dan ringkas. 

Dato’ Seri Dr. Wan Azizah Wan Ismail: In syaa Allah. Saya merakamkan setinggi-
tinggi penghargaan kepada semua Ahli Dewan Rakyat khususnya Yang Berhormat Johor 
Baru; Yang Berhormat Port Dickson; Yang Berhormat Pasir Mas; Yang Berhormat Sibuti; 
Yang Berhormat Bukit Gelugor; Yang Berhormat Parit Sulung; Yang Berhormat Tenom; Yang 
Berhormat Merbok; Yang Berhormat Rantau Panjang; Yang Berhormat Ledang; Yang 
Berhormat Batu Kawan, Yang Berhormat Lanang, Yang Berhormat Pengerang, Yang 
Berhormat Batang Lupar; Yang Berhormat Sibu; Yang Berhormat Beaufort; Yang Berhormat 
Petaling Jaya; Yang Berhormat Kepala Batas; dan Yang Berhormat Hulu Selangor yang amat 
prihatin dan telah menyentuh isu-isu berkaitan dengan kementerian di bawah pentadbiran. 
Izinkan saya memberi penjelasan atas isu-isu yang berbangkit semasa perbahasan Usul 
Menjunjung Kasih atas Titah Ke Bawah Duli Yang Maha Mulia Seri Paduka Baginda Yang di-
Pertuan Agong.  

Yang Berhormat  Bukit Gelugor, Yang Berhormat Batu Kawan dan Yang Berhormat 
Pengerang telah membangkitkan isu perkahwinan bawah umur. Kementerian kami sentiasa 
konsisten dalam mengambil pendirian bahawa kanak-kanak perlu diberikan peluang untuk 
mengembangkan potensi sepenuhnya selaras dengan Konvensyen Mengenai Hak Kanak-
kanak atau Convention on the Rights of the Child (CRC). Perkahwinan bawah umur terbukti 
memberi tekanan dari segi fizikal dan mental yang merangkumi pelbagai aspek seperti 
kesihatan, pendidikan, sosial dan kewangan terhadap seorang kanak-kanak terutamanya 
kanak-kanak perempuan.   

Yang Berhormat Bukit Gelugor, kementerian telah memperoleh statistik-statistik 
kanak-kanak berkahwin bagi Muslim daripada Jabatan Kehakiman Syariah Malaysia (JKSM) 
dan bukan Muslim daripada Jabatan Pendaftaran Negara (JPN) seperti yang telah dijawab 
dalam Sesi Pertanyaan-pertanyaan bagi Jawab Lisan pada 18 Julai yang telah lalu.  

■1510 

 Menyedari bahawa statistik berkaitan perkara ini berada di bawah beberapa agensi 
yang berbeza seperti Kementerian Dalam Negeri dan JKSM dan juga di negeri-negeri, saya 
amat berharap semua agensi berkaitan dapat bekerjasama dengan kementerian agar 
jaringan data dan statistik yang tepat, terkini dan komprehensif dapat diwujudkan.  

Statistik perkahwinan bawah umur berbeza antara lelaki dan perempuan yang 
dibangkitkan oleh Yang Berhormat Batu Kawan. Bagi data 968 orang yang merujuk kepada 
mereka yang berumur 12 hingga 20 tahun yang berkahwin dengan pasangan dewasa, 203  
orang adalah kanak-kanak perempuan dan 765 orang adalah kanak-kanak lelaki.  

 



Saya membaca sepotong ayat Al-Quran daripada Surah Al-Isra', ayat 26 sampai 27, "Dan berikanlah kepada keluargamu dan orang miskin serta orang musafir akan hak masing- masing dan janganlah engkau membelanjakan hartamu dengan boros yang melampau. Sesungguhnya orang-orang yang boros itu adalah saudara-saudara syaitan, sedang syaitan itu pula adalah makhluk yang sangat kufur pada Tuhannya". Jadi ini mengatakan daripada Ibni Kathir, mentafsirkan ayat ini dengan menegaskan untuk kita berbakti kepada ibu bapa, menjaga hak kaum keluarga dan membantu orang miskin serta sikap boros yang dibenci oleh Allah SWT. Hari ini adalah hari yang ke-83 Kerajaan Pakatan Harapan mentadbir Malaysia. Alhamdulillah atas limpah kurnia serta inayah-Nya negara melalui proses transisi kuasa dengan keadaan yang aman. Bermula 10 Mei 2018 hingga hari ini, tekad kami adalah untuk memastikan agenda reformasi terus diperjuangkan dan menjadi teras di semua peringkat lapisan masyarakat menerusi semua agensi kerajaan, khususnya Kementerian Pembangunan Wanita, Keluarga dan Masyarakat. Tuan Yang di-Pertua, saya ada 45 soalan daripada 14 orang Ahli-ahli Yang Berhormat. Jadi saya akan cuba menjawabnya seperti mana yang Tuan Yang di-Pertua mengatakan tepat dan padat. Timbalan Yang di-Pertua [Tuan Nga Kor Ming]: Padat dan ringkas. Dato' Seri Dr. Wan Azizah Wan Ismail: In syaa Allah. Saya merakamkan setinggi- tinggi penghargaan kepada semua Ahli Dewan Rakyat khususnya Yang Berhormat Johor Baru; Yang Berhormat Port Dickson; Yang Berhormat Pasir Mas; Yang Berhormat Sibuti; Yang Berhormat Bukit Gelugor; Yang Berhormat Parit Sulung; Yang Berhormat Tenom; Yang Berhormat Merbok; Yang Berhormat Rantau Panjang; Yang Berhormat Ledang; Yang Berhormat Batu Kawan, Yang Berhormat Lanang, Yang Berhormat Pengerang, Yang Berhormat Batang Lupar; Yang Berhormat Sibu; Yang Berhormat Beaufort; Yang Berhormat Petaling Jaya; Yang Berhormat Kepala Batas; dan Yang Berhormat Hulu Selangor yang amat prihatin dan telah menyentuh isu-isu berkaitan dengan kementerian di bawah pentadbiran. Izinkan saya memberi penjelasan atas isu-isu yang berbangkit semasa perbahasan Usul Menjunjung Kasih atas Titah Ke Bawah Duli Yang Maha Mulia Seri Paduka Baginda Yang di- Pertuan Agong. Yang Berhormat Bukit Gelugor, Yang Berhormat Batu Kawan dan Yang Berhormat Pengerang telah membangkitkan isu perkahwinan bawah umur. Kementerian kami sentiasa konsisten dalam mengambil pendirian bahawa kanak-kanak perlu diberikan peluang untuk mengembangkan potensi sepenuhnya selaras dengan Konvensyen Mengenai Hak Kanak- kanak atau Convention on the Rights of the Child (CRC). Perkahwinan bawah umur terbukti memberi tekanan dari segi fizikal dan mental yang merangkumi pelbagai aspek seperti kesihatan, pendidikan, sosial dan kewangan terhadap seorang kanak-kanak terutamanya kanak-kanak perempuan. Yang Berhormat Bukit Gelugor, kementerian telah memperoleh statistik-statistik kanak-kanak berkahwin bagi Muslim daripada Jabatan Kehakiman Syariah Malaysia (JKSM) dan bukan Muslim daripada Jabatan Pendaftaran Negara (JPN) seperti yang telah dijawab dalam Sesi Pertanyaan-pertanyaan bagi Jawab Lisan pada 18 Julai yang telah lalu. #1510. Menyedari bahawa statistik berkaitan perkara ini berada di bawah beberapa agensi yang berbeza seperti Kementerian Dalam Negeri dan JKSM dan juga di negeri-negeri, saya amat berharap semua agensi berkaitan dapat bekerjasama dengan kementerian agar jaringan data dan statistik yang tepat, terkini dan komprehensif dapat diwujudkan. Statistik perkahwinan bawah umur berbeza antara lelaki dan perempuan yang dibangkitkan oleh Yang Berhormat Batu Kawan. Bagi data 968 orang yang merujuk kepada mereka yang berumur 12 hingga 20 tahun yang berkahwin dengan pasangan dewasa, 203 orang adalah kanak-kanak perempuan dan 765 orang adalah kanak-kanak lelaki.